Diari Oficial de la Generalitat Valenciana


Sumari del DOGV 9803, del 06-03-2024 (2024/1909)

RESOLUCIÓ de 27 de febrer de 2024, de la presidenta de l'Institut Valencià de Competitivitat Empresarial (IVACE), per la qual es modifica la Resolució de 21 de gener de 2022, del president de l'IVACE, per la qual es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, a càrrec del pressupost de l'exercici 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9803

Data del DOGV
:   06-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1909


Data del document
:   27-02-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 27 de febrer de 2024, de la presidenta de l'Institut Valencià de Competitivitat Empresarial (IVACE), per la qual es modifica la Resolució de 21 de gener de 2022, del president de l'IVACE, per la qual es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, a càrrec del pressupost de l'exercici 2021. [2024/1909]  
  
  
Mitjançant Reial decret 691/2021, de 3 d'agost, pel qual es regulen les subvencions per a atorgar a actuacions de rehabilitació energètica en edificis, en execució del Programa de rehabilitació energètica per a edificis existents en municipis de repte demogràfic (Programa PREE 5000), s'establixen les bases reguladores d'aquestes subvencions, i es preveu un model de col·laboració amb les comunitats autònomes, perquè desenvolupen la tramitació i la gestió dels fons.  
Per Resolució de 21 de gener de 2022, del president de l'Institut Valencià de Competitivitat Empresarial (IVACE), es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, a càrrec del pressupost de l'exercici 2021 (DOGV 9265, 27.01.2022), sent posteriorment modificada per Resolució de 26 de desembre de 2023, del president de l'IVACE (DOGV 9755, 29.12.2023).  
Les ajudes arreplegades en la convocatòria esmentada, a excepció de les dirigides a activitats no econòmiques de determinats beneficiaris, que no suposen un avantatge econòmic per a una empresa, estaran sotmeses als requisits i límits establits en el Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, sense perjuí de la resta de disposicions tant de dret nacional com de la Unió Europea que pogueren resultar aplicables, particularment les que s'aproven en l'àmbit de l'execució i gestió tant del Mecanisme de recuperació i resiliència com del Pla de recuperació, transformació i resiliència.  
  
La Comissió Europea ha publicat, amb data 30 de juny de 2023, el Reglament (UE) 2023/1315 de la Comissió, de 23 de juny de 2023, pel qual es modifica el Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, i el Reglament (UE) 2022/2473, pel qual es declaren determinades categories d'ajuda a les empreses dedicades a la producció, transformació i comercialització de productes de la pesca i de l'aqüicultura compatibles amb el mercat interior en aplicació dels articles 107 i 108 del Tractat. Aquesta modificació arreplega diversos canvis en la regulació de les ajudes estatals.  
En aquest context, es publica, amb data 28 de desembre de 2023, el Reial decret 1178/2023, de 27 de desembre, pel qual es modifica la normativa reguladora i s'adapten al marc europeu d'ajudes d'estat determinats programes d'ajudes de rehabilitació energètica i energies renovables del Pla de recuperació, transformació i resiliència, modificant entre altres el Reial decret 691/2021, de 3 d'agost, pel qual es regulen les subvencions per a atorgar a actuacions de rehabilitació energètica en edificis, en execució del Programa de rehabilitació energètica per a edificis existents en municipis de repte demogràfic (Programa PREE 5000), inclòs en el Programa de regeneració i repte demogràfic del Pla de rehabilitació i regeneració urbana del Pla de recuperació, transformació i resiliència, així com la seua concessió directa a les comunitats autònomes.  
Per tot el que s'ha exposat, es procedix a modificar la Resolució de 21 de gener de 2022, del president de l'IVACE, per la qual es convoquen ajudes per a actuacions de rehabilitació energètica en edificis existents (Programa PREE 5000 - Comunitat Valenciana), inclòs en el Pla de recuperació, transformació i resiliència, a càrrec del pressupost de l'exercici 2021, amb la finalitat d'adaptar la convocatòria esmentada al nou marc normatiu.  
Per això, en virtut del que disposa l'article 4 del Reglament d'organització i funcionament de l'IVACE, aprovat mitjançant el Decret 4/2013, de 4 de gener, del Consell, modificat pel Decret 69/2014, de 16 de maig, del Consell, resolc:  
  
Article únic. Modificació de la Resolució de 21 de gener de 2022, del president de l'IVACE, per la qual es convoquen ajudes per a actuacions de rehabilitació energètica en edificis existents (Programa PREE 5000 - Comunitat Valenciana), inclòs en el Pla de recuperació, transformació i resiliència, a càrrec del pressupost de l'exercici 2021.  
  
U. Es modifica l'apartat 1 de l'article 5, Cost subvencionable, que queda redactat de la manera següent:  
«1. Es consideren costos subvencionables els costos totals d'inversió, d'acord amb el que s'establix en els articles 38 bis i 41 del Reglament (UE) núm. 2023/1315, de 23 de juny, de 2023, de la Comissió, pel qual es modifica el Reglament (UE) núm. 651/2014, de 17 de juny, de 2014, de la Comissió. Els costos que no estiguen directament vinculats a la consecució d'un nivell més elevat d'eficiència energètica en l'edifici no seran subvencionables. De la mateixa manera, per als beneficiaris les ajudes dels quals no es troben acollides al reglament esmentat, el cost subvencionable serà el cost total d'inversió del projecte. Els costos totals de la inversió seran els costos elegibles definits en l'apartat següent».  
Dos. Es modifiquen els apartats 2 i 3 de l'article 14, sobre el termini per a la realització i documentació justificativa de les inversions, que queden redactats de la següent manera:  
«2. El termini màxim per a la conclusió de les actuacions objecte d'ajuda serà de dotze mesos des de la data de notificació de la resolució de la concessió de l'ajuda.  
3. Les persones i entitats beneficiàries d'aquestes ajudes, en el termini màxim de tres mesos comptats des de la finalització del termini màxim concedit per a l'execució de les actuacions objecte de subvenció, hauran de justificar la seua realització. Per a això, hauran d'aportar la documentació requerida en l'apartat següent. Només podrà autoritzar-se una ampliació dels terminis fixats per a l'execució de les actuacions quan obeïsca a circumstàncies imprevisibles, degudament justificades, que facen impossible el compliment d'aquests, malgrat haver-se adoptat, per part dels beneficiaris de les ajudes, les mesures tècniques i de planificació mínimes que els resultaven exigibles, i se sol·licite abans que transcórrega el termini concedit per a la justificació. En cap cas es podran autoritzar ampliacions de terminis per a l'execució de l'actuació objecte d'ajuda que superen en el seu còmput total els díhuit mesos comptats des de la data de notificació de la resolució de concessió de l'ajuda o des de la data de notificació de la resolució d'adjudicació del corresponent contracte».  
  
Tres. Es modifica l'article 17, sobre transparència i prevenció del frau, que queda redactat de la manera següent:  
«1. Les entitats privades han de complir les obligacions de publicitat activa que recull el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana que recull l'article 3 de la Llei 1/2022, en una quantia superior a 50.000 euros.  
c) Les ajudes o subvencions percebudes representen almenys el 40 % del total dels ingressos anuals, sempre que arriben com a mínim a la quantitat de 5.000 euros. En particular, s'han de publicar, en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6, i l'econòmica i la pressupostària del seu article 8. La publicació es farà per mitjà de la pàgina web de l'entitat o bé de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/va/tep. Aquesta informació s'ha de publicar a partir de l'any següent a aquell en què s'hagen superat els llindars establits, i s'ha de mantindre publicada durant almenys quatre anys naturals.  
  
2. Les entitats públiques han de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, els corresponen com a entitat pública.  
3. Totes les entitats beneficiàries de subvencions estan obligades a subministrar a l'entitat concedint, amb un requeriment previ, tota la informació que siga necessària perquè aquesta complisca les obligacions previstes en la llei de transparència, en el termini de 15 dies hàbils des del requeriment.  
4. Les entitats beneficiàries han de tindre un comportament antifrau i col·laborar amb qualsevol altra administració per a evitar comportaments fraudulents en la societat. En cas que qualsevol persona tinguera coneixement de fets que pogueren ser constitutius de frau o irregularitat relacionats amb les ajudes previstes en aquesta convocatòria, podrà posar-los en coneixement per mitjà del canal habilitat a aquest efecte per l'Oficina Nacional de Coordinació Antifrau en la pàgina web:  
  
https://www.igae.pap.hacienda.gob.es/sitios/igae/es-ES/snca/Paginas/inicio.aspx i de la bústia «Control antifrau» del portal de l'IVACE: http://www.ivace.es.»  
  
  
DISPOSICIÓ FINAL   
  
Única  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, s'hi podrà interposar, en el termini d'un mes, un recurs potestatiu de reposició davant la Presidència de l'IVACE, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 27 de febrer de 2024.- La presidenta de l'IVACE: Nuria Montes de Diego.